作者：冯取洽
词牌/韵律：沁园春

paragraphs: 人事好乖，云散风流，暗思去年。
记竹舆伊轧，报临村里，筇枝颠倒，忙返溪边。
翦韭新炊，寻桃小酌，取次欢谣俱可编。
难忘处，是阳春一曲，群唱尊前。
新晴又放花天。
况家酿堪携不用钱。
想有人如玉，已过南市，无人伴我，重醉西阡。
旧约难凭，新词堪赋，乐事赏心那得全。
归来也，命儿将此意，写以朱弦。